Lucy Maud Montgomery
Liusė Modė Montgomeri (angl. Lucy Maud Montgomery, 1874 m. lapkričio 30 d. – 1942 m. balandžio 24 d.) – kanadiečių rašytoja. Išgarsėjo romanu „Anė iš Žaliastogių“, kuriame pasakojama apie raudonplaukę našlaitę Anę, turinčią neįprastai lakią vaizduotę. Vėliau Montgomeri sukūrė šio romano tęsinius: „Anę iš Evonlio“, „Anę iš salos“ ir t. t. Visos knygos apie Anę susilaukė tarptautinio pripažinimo, jų populiarumas neblėsta iki šių dienų.